CELEX: 32007R0497
Language: fi
Date: 2007-05-04 00:00:00
Title: Komission asetus (EY) N:o 497/2007, annettu 4 päivänä toukokuuta 2007 , endo-1,4-beeta-ksylanaasin EC 3.2.1.8 (Safizym X) hyväksymisestä rehun lisäaineena (ETA:n kannalta merkityksellinen teksti )

5.5.2007   
            
            
               FI
            
            
               Euroopan unionin virallinen lehti
            
            
               L 117/11
            
         
      KOMISSION ASETUS (EY) N:o 497/2007,
   annettu 4 päivänä toukokuuta 2007,
   endo-1,4-beeta-ksylanaasin EC 3.2.1.8 (Safizym X) hyväksymisestä rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee endo-1,4-beeta-ksylanaasi EC 3.2.1.8 -valmisteen (Safizym X), jota tuottaa Trichoderma longibrachiatum (CNCM MA 6-10), uutta käyttötapaa (vieroitettujen) porsaiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Endo-1,4-beeta-ksylanaasin EC 3.2.1.8, jota tuottaa Trichoderma longibrachiatum (CNCM MA 6-10), käyttö hyväksyttiin ilman määräaikaa broilerien ruokinnassa komission asetuksella (EY) N:o 1453/2004 (2), ilman määräaikaa lihakalkkunoiden ruokinnassa komission asetuksella (EY) N:o 943/2005 (3) ja ilman määräaikaa munivien kanojen ruokinnassa komission asetuksella (EY) N:o 1810/2005 (4).
            
         
               (5)
            
            
               On toimitettu uusia tietoja, jotka tukevat hakemusta valmisteen hyväksymiseksi (vieroitettujen) porsaiden ruokinnassa. Euroopan elintarviketurvallisuusviranomainen, jäljempänä ”viranomainen”, totesi 17 päivänä lokakuuta 2006 antamassaan lausunnossa (5), että endo-1,4-beeta-ksylanaasi EC 3.2.1.8 -valmisteella (Safizym X), jota tuottaa Trichoderma longibrachiatum (CNCM MA 6-10), ei ole haitallisia vaikutuksia eläinten terveyteen, ihmisten terveyteen tai ympäristöön. Se totesi myös, ettei valmiste aiheuta muita riskejä, joiden vuoksi hyväksyntää ei voitaisi myöntää asetuksen (EY) N:o 1831/2003 5 artiklan 2 kohdan mukaisesti. Lausunnon mukaan valmisteen käytöllä ei ole haitallisia vaikutuksia kyseiselle uudelle eläinryhmälle. Viranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lausunnossa vahvistetaan myös asetuksella (EY) N:o 1831/2003 perustetun yhteisön vertailulaboratorion toimittama rehun lisäaineen analyysimenetelmää koskeva raportti.
            
         
               (6)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruoansulatusta edistävät aineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä toukokuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  EUVL L 269, 17.8.2004, s. 3.
   
      (3)  EUVL L 159, 22.6.2005, s. 6.
   
      (4)  EUVL L 291, 5.11.2005, s. 5. Asetus sellaisena kuin se on muutettuna asetuksella (EY) N:o 184/2007 (EUVL L 63, 1.3.2007, s. 1).
   
      (5)  Eläinten rehuissa käytettäviä lisäaineita, tuotteita tai aineita käsittelevän tiedelautakunnan lausunto Safizym X -entsyymivalmisteen (endo-1,4-beeta-xylanaasi) turvallisuudesta ja tehosta porsaiden rehun lisäaineena asetuksen (EY) N:o 1831/2003 mukaisesti. Lausunto annettiin 17 päivänä lokakuuta 2006. The EFSA Journal (2006) 405, s. 1–10.
   
      LIITE
      
                  Lisäaineen tunnistenumero
               
               
                  Hyväksynnän haltijan nim
               
               
                  Lisäaine
                  (kauppanimi)
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuu
               
               
                  Muut määräykset
               
               
                  Hyväksynnän voimassaolon päättyminen
               
            
                  Aktiivisuusyksikköä/kg täysrehua, kosteuspitoisuus 12 %
               
            
                  Eläintuotantoon vaikuttavat lisäaineet. Funktionaalinen ryhmä: ruoansulatusta edistävät aineet
               
            
                  4a1613
               
               
                  Société Industrielle Lesaffre
               
               
                  Endo-1,4-beeta-ksylanaasi
                  EC 3.2.1.8
                  (Safizym X)
               
               
                  
                               
                           
                           
                              
                                 Lisäaineen koostumus:
                              
                              Endo-1,4-beeta-ksylanaasi-valmiste, jota tuottaa Trichoderma longibrachiatum (CNCM MA 6-10W) ja jonka vähimmäisaktiivisuus on:
                              
                                           
                                       
                                       
                                          Jauheena: 70 000 IFP (1)/g
                                       
                                    
                                           
                                       
                                       
                                          Nesteenä: 7 000 IFP/ml
                                       
                                    
                        
                               
                           
                           
                              
                                 Tehoaineen ominaispiirteiden kuvaus:
                              
                              Endo-1,4-beeta-ksylanaasi jota tuottaa Trichoderma longibrachiatum (CNCM MA 6-10W)
                           
                        
                               
                           
                           
                              
                                 Analyysimenetelmä
                                  (2)
                              
                              Endo-1,4-beeta-ksylanaasin määritysmenetelmä, joka perustuu pelkistävän sokerin kolorimetriseen määritykseen dinitrosalisyylihapporeagenssilla.
                           
                        
               
                  Porsaat (vieroitetut)
               
               
                  —
               
               
                  840 IFP
               
               
                   
               
               
                  
                              1.
                           
                           
                              Lisäaineen ja esiseoksen käyttöohjeissa on ilmoitettava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Suositeltava annostus / kg täysrehua: 1 680 IFP
                           
                        
                              3.
                           
                           
                              (Vieroitetuille) porsaille 35 kg:aan asti.
                           
                        
                              4.
                           
                           
                              Käytetään rehuseoksissa, joissa on paljon muita polysakkarideja kuin tärkkelystä (pääasiassa arabinoksylaaneja), esim. jotka sisältävät yli 20 % vehnää.
                           
                        
               
                  25.5.2017
               
            
         (1)  1 IFP on entsyymimäärä, joka vapauttaa kauran ksylaanista 1 mikromoolin pelkistäviä sokereita (ksyloosiekvivalentteina) minuutissa (pH 4,8 ja lämpötila 50 °C).
      
         (2)  Analyysimenetelmiä koskevia yksityiskohtaisia tietoja on saatavilla yhteisön vertailulaboratorion verkkosivuilla osoitteessa: www.irmm.jrc.be/html/crlfaa/